държави или региони от тях, които са представили подходящи доказателства и гаранции, че съответните животни и стоки отговарят на изискванията на законодателството на Съюза в областта на безопасността на храните.
 (5)
 В Регламент (ЕО) No 853/2004 на Европейския парламент и на Съвета (4) се предвижда, че стопанските субекти в областта на храните, които внасят продукти от животински произход от трети държави или региони от тях, трябва да се уверят, че третата държава на изпращане е включена в списък на третите държави, от които е разрешен вносът на такива продукти.
 (6)
 Освен да се спазва законодателството на Съюза в областта на храните и на безопасността на храните, по отношение на животните и стоките от трети държави, въвеждани в Съюза, трябва да се спазва и законодателството на Съюза в областта на здравеопазването на животните. За тази цел в Регламент (ЕС) 2016/429 на Европейския парламент и на Съвета (5) се предвижда държавите членки да разрешават въвеждането в Съюза на определени пратки с животни, зародишни продукти и продукти от животински произход от трети държави или територии само ако тези стоки идват от трета държава или територия, включени в списък за тази цел.
 (7)
 С Регламент за изпълнение (ЕС) 2021/404 на Комисията (6) се установяват списъците на трети държави или региони от тях, от които е разрешено въвеждането в Съюза на определени животни и стоки с оглед на ветеринарно-здравните изисквания, в съответствие с критериите, определени в член 230, параграф 1 от Регламент (ЕС) 2016/429, и с оглед на съответните ветеринарно-здравни изисквания, определени в Делегиран регламент (ЕС) 2020/692 на Комисията (7).
 (8)
 Считано от 21 април 2021 г., с Делегиран регламент (ЕС) 2020/692 се отменят редица актове на Комисията за установяване на списъци на трети държави или региони от тях, от които е разрешено въвеждането в Съюза на пратки с определени животни, зародишни продукти и продукти от животински произход. Сред посочените списъци са и списъците, изготвени с оглед на изискванията за безопасност на храните, като те следва да бъдат установени в настоящия регламент и да пораждат действие от 21 април 2021 г.
 (9)
 Третите държави или региони от тях, от които е разрешено въвеждането в Съюза на пратки с определени животни и стоки, вече са представили подходящи доказателства и гаранции, с които се осигурява, че животните и стоките, чието въвеждане в Съюза е разрешено, съответстват с изискванията, определени в член 4, букви а) — д) от Делегиран регламент (ЕС) 2019/625. Поради това не е необходимо извършване на повторна оценка на съответствието с тези изисквания.
 (10)
 В член 4, буква е) от Делегиран регламент (ЕС) 2019/625 се предвижда, че когато е приложимо, съществуването, изпълнението и съобщаването за одобрена от Комисията програма за контрол на остатъците е необходимо условие за включването на трети държави или региони от тях в списъка, посочен в член 126, параграф 2, буква а) от Регламент (ЕС) 2017/625. С Решение 2011/163/ЕС на Комисията (8) се установява списък на трети държави, чиито програми за контрол на остатъци са одобрени от Комисията.
 (11)
 Определени държави понастоящем са включени в списък в Регламент за изпълнение (ЕС) 2019/626